24. Oktober. ^ 85 ) Overordentligt Møde. 



i Bogen Be Nova Stella. Gudinden viser sig for ham og be- 

 brejder ham, at han i nogen Tid har forsømt hende for Ild- 

 guden (Kemien). Men se, siger hun, der har vist sig en ny 

 Stjerne. Dens Plads paa Himlen skal du udmaale, dens 

 Afstand skal du bestemme, dens Betydning skal du udgranske. 

 Og hun udfolder nu hele det Program, Tycho skal følge. 

 Gudinden forsvandt. Men, fortsætter Tycho, jeg vedblev at 

 føle Guddommen i mig og foresatte mig at følge dens Bud. 



Det var jo for Resten tillige ogsaa mere indirekte, at den 

 nye Stjerne lagde Grunden til Tychos Storhed, idet hans Bog 

 om den særlig henvendte Kong Frederik den andens Op- 

 mærksomhed paa ham, hvilket i Forbindelse med den astro- 

 nomikyndige Landgreve af Hessens og andres Anbefalinger 

 bevirkede, at Kongen højsindet skænkede ham forbavsende 

 rige Midler. Uden disse ydre Betingelser vilde Tycho 

 neppe have kunnet udfolde en saa storartet og omfattende 

 Virksomhed som den, han i 21 Aar udfoldede paa Hveen. 



I Tychos eller, om man vil. Gudinde Uranias før nævnte 

 Program er det først Bestemmelsen af Fiksstjernernes Steder, 

 jeg her skal omtale. 



I denne Henseende er der stor Lighed mellem vor store 

 Astronom og Oldtidens store Astronom Hipparch. Det var 

 netop Tilsynekomsten af en ny Stjerne omtrent 150 Aar f. Kr., 

 der bevirkede, at Hipparch optog en Fortegnelse over Himlens 

 Fiksstjerner, for at Efterslægten kunde se, om der i Frem- 

 tiden vilde vise sig flere nye Stjerner. 



Paa samme Maade gik det Tycho. Han havde tidligere 

 væsentlig kun givet sig af med Planeterne. Da den nye 

 Stjerne nu havde vist sig, kunde han vel med den før nævnte 

 Sekstant maale dens Afstande fra Nabostjernerne og der- 

 igennem forvisse sig om, at den ikke flyttede sig mellem 

 disse, at den altsaa ogsaa var en Fiksstjerne. Men dens ab- 

 solute Plads paa Himlen kunde han af disse Maalinger kun 

 beregne, naar han kendte nævnte Nabostjerners Pladser. Disse 



